
NARVA LINNAVALITSUS

K O R R A L D U S

Narva									__.__.____ nr ____

Linna põhieelarve vahendite kasutamise lubamine

1. Asjaolud ja menetluse käik
Kultuuriminister on võtnud 26.11.2015. a vastu määruse nr 9 „Treeneri tööjõukulu toetuse määramise tingimused, sealhulgas nõuded spordialaliidule, spordiklubile ja spordikoolile ning selle omaosalusele, treeningrühmale ja treenerile, ning toetuse suuruse, jaotamise, tagasimaksmise ja tagasinõudmise kord“. Määrusega on ette nähtud spordikoolide toetamine lapsi ja kuni 24-aastaseid (kaasa arvatud) noori ettevalmistavas astmes, treeningastmes ja meisterlikkuse astmes töölepingu, käsundus- või töövõtulepingu alusel juhendava 5. ja kõrgema kutsetasemega treeneri tööjõukulu katmiseks. Kooskõlas määruse § 13 lõikega 2 tehakse toetuste väljamakse spordikoolile kvartaalselt iga kvartali esimese kuu 20. kalendripäevaks (st jooksva aasta 3. kvartali toetus makstakse välja 20. juulil). Narva linna munitsipaalasutustest saavad antud toetust Narva Paemurru Spordikool, Narva Spordikool Energia ja Narva Laste Loomemaja. Juunikuu lõpus algab asutuste treeneritel puhkuseaeg ja tulenevalt töölepingu seaduse § 70 lõikest 2 lasub tööandjal kohustus maksta töötajale puhkusetasu hiljemalt eelviimasel tööpäeval enne puhkuse algust (puhkusetasu väljamaksed algavad alates 26.06.2015. a).
Lähtuvalt ülaltoodust taotleb Kultuuriosakond luba kasutada Narva Paemurru Spordikooli, Narva Spordikooli Energia ja Narva Laste Loomemaja linna põhieelarve vahendeid treeneritele puhkusetasu väljamaksmiseks eelarve edaspidise taastamisega Spordikoolituse ja -Teabe Sihtasutuse toetuse vahenditest.
2. Õiguslikud alused
Kohaliku omavalitsuse korralduse seaduse § 30 lõike 1 punkti 3 kohaselt lahendab ja korraldab linnavalitsus kohaliku elu küsimusi, mis ei kuulu volikogu pädevusse.
3. Otsus
Lubada Narva Linnavalitsuse Kultuuriosakonnal kasutada Narva Paemurru Spordikooli, Narva Spordikooli Energia ja Narva Laste Loomemaja linna põhieelarve vahendeid treeneritele puhkusetasu väljamaksmiseks eelarve edaspidise taastamisega Spordikoolituse ja -Teabe Sihtasutuse toetuse vahenditest.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                  korralduse teatavakstegemise päevast arvates.
4.2 Korraldus jõustub seadusega sätestatud korras.

